大清鴉片戰爭時期，由於英國軍隊喺沙面劃咗租界，聖公會組織喺1865年到租界西邊起咗間專畀外國華僑做禮拜嘅教堂。初期一直係鬼佬做禮拜嘅聖地，但到咗第二次世界大戰之後，由於中華民國政府收返租界，所以教堂交咗畀中華聖公會華南教區嚟睺住。中華人民共和國成立之後，呢間教堂一直俾政府部門霸咗，連文革破四舊時期都唔例外，直到1980年代先至畀返廣東省基督教兩會。從1991年開始，教堂恢復返之前嘅宗教活動。